# 1.3. O que queremos conseguir

## Glosario

## Floorball

Definición:

  Deporte similar ao hóckey no que se utiliza un stick para introducir a pelota na portería contraria.

Exemplo:

  Comezamos un novo deporte moi parecido ao hóckey chamado Floorball.

## Habilidades motrices específicas

Definición:

  Son as habilidades propias da técnica de cada deporte.

Exemplo:

  No balonmán serían o bote, o pase ou o lanzamento.

## Rol

Definición:

  Función a desenvolver dentro dunha organización ou equipo.

Exemplo:

  Desenvolveu o rol de capitán dunha forma respectuosa coas decisións arbitrais.

## Stick

Definición:

  Bastón de plástico que serve para pasar ou lanzar a bola de floorball.

Exemplo:

  Golpeou forte a bola co stick para facer un pase longo.

## Táctica

Definición:

  Resolver problemas que xorden na práctica deportiva para acadar o mellor resultado posible.

Exemplo:

  Non encaixaron goles grazas a boa táctica defensiva.

## Técnica

Definición:

  Conxunto de habilidades específicas de cada deporte.

Exemplo:

  Para xogar ben ao balonmán hai que botar a pelota cunha boa técnica.

# Obxectivos

1. Coñecer e poñer en práctica deportes individuais (atletismo) e colectivos (balonmán e floorball).
2. Descubrir unha nova forma de competir primando a cooperación por enriba do resultado.
3. Desenvolver habilidades motrices específicas que requiran a toma de decisións técnicas e tácticas na práctica deportiva.
4. Traballar en equipo asumindo as responsabilidades propias e colectivas para acadar un obxectivo.
5. Fomentar e promover condutas que favorezan a convivencia, o xogo limpo e a deportividade.
6. Experimentar formas de práctica deportiva que contribúan á promoción da saúde física, mental e social.

## Lectura facilitada

- Coñecer e practicar deportes coma o atletismo, balonmán e floorball.

- Competir dándolle máis importancia a cooperación que ao resultado.

- Desenvolver habilidades coma o bote, o pase, o salto ou os lanzamentos.

- Traballar en equipo para conseguir un obxectivo.

- Fomentar comportamentos que favorezan o xogo limpo e a deportividade.

- Experimentar novas formas de facer deporte para mellorar a nosa saúde.

## Audio

audio/mpeg

# Que vas a aprender?

A experimentar como se prepara unha competición: (organización, repartimento de roles, adestramentos...).

A darlle máis importancia a cooperación que ao rendemento ou o resultado.

A respectar aos distintos participantes da competición (integrantes do propio equipo, árbitros, rivais...).

A asumir responsabilidades para que o traballo en equipo funcione.

A mellorar as habilidades motrices a través de distintos deportes.

A traballar con distintos formatos dixitais para crear unha noticia.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)