# 4.1. Elixindo FORMAto

## Glosario

## Son

Definición:

  Arquivo ou formato que se percibe a través do son.

Exemplo:

  Onte escoitei unha mensaxe de son.

## Audiovisual

Definición:

  Forma de percibir a información a través da canle visual e auditivo.

Exemplo:

  A televisión é un medio de comunicación audiovisual.

## Formato

Definición:

  Maneira ou estilo na que se fai ou presenta algo.

Exemplo:

  Presentei o traballo en formato son xa que me gusta facer podcasts.

## Xornalista

Definición:

  Profesión que consiste en recadar información e compartila a través dun medio de comunicación.

Exemplo:

  A xornalista fixo unha entrevista ao remate do partido.

# Xornalistas: a nova noticia

Recordas a noticia da prohibición do deporte nos recreos? Cres que o que aprendiches podería axudar a reducir os conflitos?

O voso reto é elaborar unha nova noticia na que contedes a experiencia vivida durante o reto. Nela tedes que reflexionar sobre se este modelo de competición pode axudar a reducir o nivel de tensión e competitividade.

Na elaboración da noticia será preciso unha organización e unha repartición de roles. Na fase 2.4 ¨As túas fontes¨ podes atopar axuda para organizar o traballo.

## Lectura facilitada

Recordas noticia da prohibición do deporte nos recreos?

Cres que o que aprendiches podería axudar a reducir os conflitos?

O voso reto é elaborar unha nova noticia

Nela tedes que reflexionar sobre se este modelo de competición pode axudar a reducir o nivel de competitividade.

Na elaboración da noticia será preciso unha organización e un reparto de roles.

Na fase 2.4 ¨As túas fontes¨ podes atopar axuda para organizar o traballo.

## Audio

audio/mpeg

# Tipos de FORMAto

A noticia pode ser para calquera medio de comunicación (radio, televisión ou xornal). O que vós elixades. Podedes contar cos materiais dispoñibles no centro e cunha pequena guía para a súa elaboración.

A continuación podedes ver as opcións que tedes para elixir o formato, é dicir, a forma na que presentaredes a noticia. Botade un ollo e... elixide a que máis vos guste!

## Son (podcast)

Para elaborar a noticia en formato son, poderedes utilizar a radio do cole.

Pode darse o caso de que no voso centro non teñades radio escolar, pero isto non ten por que ser un impedimento, cun simple portátil que teña o programa Audacity será suficiente para poder gravala, senón podedes utilizar unha gravadora ou unha tableta.

Como xa sabedes, é preciso facer un guión, para isto, tedes a vosa disposición o seguinte modelo:

- Repartición de roles e tarefas en formato editable
- Reparto de roles e tarefas en formato PDF (abre en nova xanela)
- Modelo para elaboración de guión en formato editable
- Modelo para elaboración de guión en formato PDF (abre en nova xanela)

## Audiovisual (vídeo)

Se vos decidides por elaborar a noticia en formato audiovisual, é dicir, a través dun vídeo, precisaredes utilizar recursos como as tabletas, a cámara do cole ou a encerado dixital se dispón de cámara. Se no centro dispoñedes de croma, podedes darlle un toque máis profesional.

Antes de realizar a gravación é necesario distribuír os roles e funcións de cada integrante do equipo así como a elaboración do guión da noticia, para isto, podedes apoiarvos no seguinte documento:

- Guión noticia audiovisual en formato editable
- Guión noticia audiovisual en formato PDF (abre en nova xanela)

## Texto (xornal)

Por último, tedes a opción de elaborar a vosa noticia en formato escrito, coma se fose ser parte da revista ou xornal do voso centro. Neste caso, o soporte pode ser en papel ou dixital.

Podedes consultar os dous documentos para crear as vosas noticias en función do formato que elixades. Botádelle un ollo:

- Reparto de roles e tarefas para noticia en texto en formato editable
- Reparto de roles e tarefas para noticia en texto en formato PDF (abre en nova xanela)
- Estrutura dunha noticia en formato editable
- Estrutura dunha noticia en formato PDF (abre en nova xanela)

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)