# 5.1. Presentamos a nosa noticia

# EXTRA, EXTRA!!

Antes, cando os periódicos se vendían polas rúas, para captar a atención da xente, berrábase EXTRA, EXTRA!!

Chega o momento de "vender" a vosa noticia, presentándoa diante de toda a clase.

Teremos noticias en formato son, vídeo ou texto. E imos valoralas entre todos e todas.

Aí van as preguntas de valoración:

1. Ten a noticia un bo titular que capte a atención do público?
2. Explica de xeito claro a experiencia vivida?
3. Transmite os valores do espírito olímpico, do xogo limpo?
4. O formato elixido (son, vídeo ou texto) podería ser outro?
5. Cambiariades o elixido? Por que? Por cal?
6. Algunha proposta de mellora?

# Retroalimentación

Entre toda a clase, falando, tentaremos facer unha ollada crítica, construtiva, ao traballo presentado.

Hai que ser respectuoso cos demais e tentar dicir as cousas dun xeito correcto e claro.

A finalidade é aprender a valorar o traballo dos demais e axudar a melloralo, facendo críticas construtivas.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)