# 1.2. Unha nova noticia

## Glosario

## Cooperar

Definición:

  Traballar en equipo para conseguir un obxectivo común e para iso, todas as persoas do equipo son necesarias.

Exemplo:

  Nos deportes colectivos coma o balonmán, o acrosport etc., trabállase en equipo.

## Competir

Definición:

  Rivalizar, loitar, combater, disputar contra unha o máis persoas.

Exemplo:

  O equipo de 6º A compite contra o de 6º B por gañar a liga.

## Organización

Definición:

  É un grupo de persoas que traballan xuntas, con distintos roles para lograr facer algo.

Exemplo:

  A organización da liga de balonmán vai ter árbitros, anotador, encargadas do material, xornalista...

# O noso reto

Imos demostrar que si! Que podemos competir dun xeito diferente, máis cooperativo.

Como? Faremos unha liga cooperativa dentro da clase de EF.

Teredes que organizar a competición e tamén aos vosos equipos. Repartirédesvos distintos roles dentro de cada equipo como se fai nas competicións de verdade.

Aprenderás a cooperar como un equipo nunha competición de verdade!

E despois de vivir a experiencia... o voso reto será, facer unha nova noticia (vídeo, periódico, radio) contando ao mundo a vosa experiencia ca nosa “Cooperation League”.

Que che parece? Conseguirémolo?

## Lectura facilitada

O voso reto será facer unha nova contando a vosa experiencia na nosa “Cooperation League”.

Demostraremos que podemos competir dun xeito máis cooperativo.

Faremos unha liga cooperativa dentro da clase de EF.

Seredes os encargados da organización da competición: árbitros, material...

Seredes os encargados dos vosos equipos: as adestradoras, xogadoras, periodistas...

Aprenderás a cooperar como un equipo de verdade!

Que che parece?

Conseguirémolo?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)