# Como conseguimos os puntos

# O noso sistema de puntuación

Como xa sabes, a nosa liga é un pouquiño distinta, máis cooperativa. Por iso, o noso sistema de puntuación, tamén vai ser distinto. Imos darlle máis valor a todo o que ten que ver co traballo do equipo e o respecto aos rivais e ao xogo limpo. Como? Pois moi fácil:

En cada partido pódense conseguir entre 1 e 9 PUNTOS:

## Por partido

Partido Gañado = 3 puntos

Partido Empatado = 2 puntos

Partido Perdido = 1 punto

## Bandeira e bandeirola de agasallo

Por levar unha bandeira deseñada polo equipo ao partido = 1 punto

Por entregar unha bandeirola de agasallo ao equipo rival = 1 punto

## Vestimenta

Por xogar o partido, todo o equipo, ca vestimenta elixida = 1 punto

## Berro de equipo

Os xogadores soen xuntarse ao principio do partido para facer o seu berro de ánimo.

Por facelo antes de comezar o partido = 1 punto

Aquí tes a coñecida "Haka" que fai o equipo dos "All Blacks" por se serve de inspiración:

## Xogo limpo ("Fair Play")

O capitán do equipo que arbitra, pode darlle a cada equipo 1 punto, por respectar as

regras do xogo, aos rivais e aos árbitros (condutas deportivas).

## Xogo en equipo

O capitán do equipo que arbitra, pode darlle a cada equipo 1 punto, se observa que intentan que todos xoguen e anímanse constantemente (condutas deportivas).

Estes dous últimos puntos so pode concederllos a persoa capitá do equipo que arbitra.

Para tomar esa decisión, pode consultar aos árbitros do seu equipo e ao anotador/a cando están cubrindo a acta ao final do partido.

Tamén se poden conseguir PUNTOS EXTRA:

## Noticias de adestramento e partido

Despois de cada adestramento ou partido, os xornalistas de cada equipo, poden escribir unha pequena noticia relatando o que aconteceu nese día. Se na seguinte clase, entregan unha noticia = 1 punto extra.

## Trofeo

Se o equipo deseña e constrúe, con material de refugallo, un trofeo, e o entrega antes de que remate a competición = 10 puntos extra.

## Lectura facilitada

A nosa liga é cooperativa.

O noso sistema de puntuación, vai ser distinto.

Ten máis valor o traballo do equipo, o respecto aos rivais e o xogo limpo.

En cada partido pódense conseguir entre 1 e 9 PUNTOS:

Por partido xogado:

- Gañado = 3 puntos
- Empatado = 2 puntos
- Perdido = 1 punto

Por levar a bandeira do equipo ao partido = 1 punto

Por levar unha bandeirola de agasallo ao equipo rival = 1 punto

Por xogar co equipamento elixido = 1 punto

Por facer o berro de ánimo antes do partido = 1 punto

O capitán do equipo que arbitra, pode darlle a cada equipo 2 puntos máis, por:

- Xogo limpo: respectar as regras do xogo, aos rivais e aos árbitros (condutas deportivas).
- Xogo en equipo: intentan que todos xoguen, se animan (condutas deportivas).

Tamén pódense conseguir PUNTOS EXTRA:

- Por entregar unha noticia despois dun adestramento ou partido = 1 punto extra.
- Por construír un trofeo co material de refugallo = 10 puntos extra.

O trofeo, hai que entregalo antes de que remate a competición.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)