# 5.4. A gala final

## Glosario

## Gala

Definición:

  Festa na que se reúnen aos participantes dunha competición deportiva para darlles un recoñecemento ao seu traballo.

Exemplo:

  Na gala do deporte europeo estiveron todos os membros da selección.

# Entrega de premios e trofeos

Como calquera competición con prestixio, haberá unha entrega de premios (diplomas) e trofeos. A diferencia está en que eses premios volos daredes vós mesmos entre vós. E servirán para recoñecer o traballo feito ao longo da nosa liga.

## Diplomas

Faredes unha dobre votación. Unha, sobre o voso equipo. E outra, sobre os outros dous equipos. Farase o reconto de votos, e as persoas máis votadas, recibirán un diploma.

As categorías a votar son:

A. EQUIPO PROPIO:

- - Mellor animador/a
  - Máis deportivo/a
  - Mellor xogador/a

B. RESTO DOS EQUIPOS:

- - Mellor animador/a
  - Máis deportiva/o
  - Mellor xogador/a
  - Mellor árbitro
  - Mellor capitá/án

Papeleta entrega de premios en formato editable

Papeleta entrega de premios en formato PDF (abre en nova xanela)

## Trofeos

Utilizaremos como trofeos os que construístes para conseguir os 10 puntos extra.

Se todos os equipos entregan o seu, elixiredes, por orde da clasificación final da liga, con cal queredes quedar. É dicir, o equipo que quede na primeira posición poderá elixir primeiro. O segundo clasificado, o seguinte. E o terceiro clasificado, quedará co último trofeo.

Para subir ao podio (feito cos bancos) comezarase pola terceira persoa clasificada e recibirase o trofeo nese momento.

Se non hai trofeos, só subiredes ao podio por orde de clasificación.

## Lectura facilitada

Haberá unha entrega de premios e trofeos.

Os premios serán uns diplomas.

Faredes unha votación para elixir.

Despois cóntanse os votos.

As persoas máis votadas, recibirán un diploma.

Podes votar:

A. DO TEU EQUIPO:

- Mellor animador/a
- Máis deportivo/a
- Mellor xogador/a

B. DO RESTO DOS EQUIPOS:

- Mellor animador/a
- Máis deportivo/a
- Mellor xogador/a
- Mellor árbitro
- Mellor capitán/á

Os Trofeos son os que entregan os equipos.

O equipo que gañe a liga poderá elixir primeiro.

O segundo clasificado, o seguinte.

E a persoa clasificada en terceiro lugar, quedará co último trofeo.

En caso de non haber trofeos, só se subirá ao podio por orde de clasificación.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)